Samsung Galaxy A80 और सैमसंग Galaxy A70 एक दूसरे से कितने अलग?  
Samsung Galaxy A80 की बैटरी 3,700 एमएएच की है 
Galaxy A70 में जान फूंकने के लिए 4,500 एमएच की बैटरी दी गई है 
Samsung Galaxy A80 में है तीन रोटेटिंग कैमरे
सैमसंग गैलेक्सी ए80 (Samsung Galaxy A80) और सैमसंग गैलेक्सी ए70 (Galaxy A70) दोनों ही हैंडसेट सैमसंग ब्रांड के गैलेक्सी ए-सीरीज़ (Galaxy A-Series) के टॉप-एंड स्मार्टफोन हैं। Galaxy A80 और Galaxy A70 में कुछ समानताएं हैं जैसे कि दोनों ही Samsung स्मार्टफोन इन-डिस्प्ले फिंगरप्रिंट सेंसर और क्वालकॉम के लेटेस्ट स्नैपड्रैगन चिपसेट से लैस हैं। जहां एक ओर दोनों के बीच कुछ समानताएं हैं तो वहीं दूसरी ओर Galaxy A80 और Galaxy A70 में कुछ अंतर भी है। जैसे कि सैमसंग गैलेक्सी ए80 में रोटेटिंग और स्लाइडिंग ट्रिपल रियर कैमरा सेटअप दिया गया है तो वहीं सैमसंग गैलेक्सी ए70 के पिछले हिस्से में तीन कैमरे मिलेंगे।
याद करा दें कि Samsung Galaxy A80 को इस सप्ताह थाईलैंड में आयोजित इवेंट के दौरान लॉन्च किया गया है। वहीं, दूसरी ओर सैमसंग Galaxy A70 को पिछले महीने लॉन्च किया गया था। कीमत, स्पेसिफिकेशन और फीचर्स के आधार पर Samsung Galaxy A80 और Galaxy A70 एक दूसरे से कितने अलग हैं, आइए अब आपको इस विषय में जानकारी मुहैया कराते हैं।
यह भी पढ़ें- Samsung Galaxy A80 में कितना दम? पहली नज़र में

सैमसंग गैलेक्सी ए80 की कीमत 649 यूरो (लगभग 50,500 रुपये) है। Galaxy A80 की बिक्री 29 मई से एशिया, ऑस्ट्रेलिया, चीन, यूरोप, हॉन्ग कॉन्ग, द मिडल ईस्ट, न्यूजीलैंड और रूस में शुरू होगी। भारत में सैमसंग गैलेक्सी ए80 का दाम क्या होगा फिलहाल इस बात से पर्दा उठना अभी बाकी है। लेकिन उम्मीद है कि भारत में Galaxy A80 की कीमत इसी के आसपास हो सकती है। सैमसंग ने यह ज़रूर बताया कि फोन एंजल गोल्ड, घोस्ट व्हाइट और फैंटम ब्लैक रंग में उपलब्ध होगा।

यह भी पढ़ें-  Samsung Galaxy A70 में कितना दम? पहली नज़र में...
चीनी मार्केट में Samsung Galaxy A70 की कीमत 2,999 चीनी युआन (लगभग 31,300 रुपये) है। इस दाम में 6 जीबी रैम/ 128 जीबी स्टोरेज वेरिएंट मिलेगा। वहीं इसके 8 जीबी रैम/ 128 जीबी स्टोरेज वेरिएंट की कीमत 3,299 चीनी युआन (लगभग 34,000 रुपये) है। सैमसंग गैलेक्सी ए70 की बिक्री 26 अप्रैस से शुरू होगी और इस फोन के ब्लैक, ब्लू और कोरल कलर वेरिएंट उतारे गए हैं। स्मार्टफोन को चीन में प्री-ऑर्डर के लिए उपलब्ध करा दिया गया है। केवल इतना ही नहीं, भारतीय वेबसाइट पर भी इसे लिस्ट कर दिया गया है। अब देखने वाली बात यह होगी कि Galaxy A70 की कीमत चीन में लॉन्च हुई कीमत के आसपास होती है या नहीं।

दोनों ही स्मार्टफोन डुअल-सिम फोन हैं और दोनों ही फोन एंड्रॉयड पाई (Android Pie) पर आधारित सैमसंग वन यूआई (Samsung One UI) पर चलते हैं। Galaxy A80 और Galaxy A70 दोनों ही फोन में 6.7 इंच का सुपर एमोलेड डिस्प्ले है, दोनों ही फोन में फुल एचडी+ (1080x2400 पिक्सल) रिजॉल्यूशन हैं। इसका आस्पेक्ट रेशियो 20:9 है। गैलेक्सी ए80 में रोटेटिंग कैमरा सेटअप की वज़ह से नॉचलेस डिस्प्ले है। लेकिन गैलेक्सी ए70 में इनफिनिटी-यू डिस्प्ले दिया गया है।

अब बात प्रोसेसर और रैम की। Galaxy A80 में ऑक्टा-कोर स्नैपड्रैगन 730जी प्रोसेसर दिया गया है। फोन 8 जीबी रैम के साथ आएगा। Samsung Galaxy A70 में स्पीड और मल्टीटास्किंग के लिए ऑक्टा-कोर स्नैपड्रैगन 675 प्रोसेसर (डुअल 2.0 गीगाहर्ट्ज़+ हेक्सा 1.7 गीगाहर्ट्ज़) के साथ 6 जीबी और 8 जीबी रैम है।
अब बात कैमरा सेटअप की। सैमसंग गैलेक्सी ए80 में ट्रिपल कैमरा सेटअप वाला रोटेटिंग कैमरा है। प्राइमरी सेंसर 48 मेगापिक्सल का है और इसका अपर्चर एफ/ 2.0 है। इसके साथ एफ/ 2.2 अपर्चर वाला अल्ट्रा वाइड एंगल लेंस से लैस 8 मेगापिक्सल का कैमरा दिया गया है। फोन में एक 3डी डेप्थ कैमरा भी है। जैसा कि हमने आपको बताया कि फोन में सेल्फी लेने के लिए इसका रियर कैमरा ही पॉप-अप होकर रोटेट हो जाता है।
सैमसंग गैलेक्सी ए70 (Samsung Galaxy A70) में 32 मेगापिक्सल का प्राइमरी सेंसर है, इसका अपर्चर एफ/1.7 है, 8 मेगापिक्सल का अल्ट्रा-वाइड सेंसर है, इसका अपर्चर एफ/2.2 है। तीसरा सेंसर 5 मेगापिक्सल का है, इसका अपर्चर एफ/2.2 है। सेल्फी और वीडियो कॉलिंग के लिए 32 मेगापिक्सल का फ्रंट कैमरा दिया गया है, जिसका अपर्चर एफ/2.0 है।
अब बात स्टोरेज की। गैलेक्सी ए80 में इनबिल्ट स्टोरेज 128 जीबी है। लेकिन माइक्रोएसडी कार्ड के लिए कोई सपोर्ट नहीं है। गैलेक्सी ए70 में भी 128 जीबी की स्टोरेज है लेकिन इसमें माइक्रोएसडी कार्ड की मदद से स्टोरेज को 512 जीबी तक बढ़ाना संभव है।
अब बात कनेक्टिविटी की। दोनों ही फोन में एक समान कनेक्टिविटी विकल्प हैं। लेकिन बता दें कि Samsung Galaxy A80 में  3.5 मिलीमीटर हेडफोन जैक को शामिल नहीं किया गया है। Galaxy A70 में ऑडियो जैक दिया गया है। गैलेक्सी ए80 और गैलेक्सी ए70 दोनों ही फोन में यूएसबी टाइप-सी पोर्ट है।
अब बात बैटरी क्षमता की।  Samsung Galaxy A80 की बैटरी 3,700 एमएएच की है तो वहीं Galaxy A70 में जान फूंकने के लिए 4,500 एमएच की बैटरी दी गई है। गैलेक्सी ए70 फोन की लंबाई-चौड़ाई 164.3x76.7x7.9 मिलीमीटर है तो वहीं गैलेक्सी ए80 फोन की लंबाई-चौड़ाई 165.2x76.5x9.3 मिलीमीटर है।